

**ประกาศเจตนารมณ์ต่อต้านการทุจริต**


**เทศบาลตำบลธาตุทอง (MOPH Together Against Corruption)**

**ประจำปีงบประมาณ พ.ศ. 2566**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ข้าพเจ้านายยุทธศาสตร์ วัชรธนาคม นายกเทศมนตรีตำบลธาตุทอง ในฐานะผู้บริหารเทศบาลตำบลธาตุทอง ขอประกาศและแสดงเจตนารมณ์ว่า จะทำหน้าที่นำบุคลากรเทศบาลตำบลธาตุทอง ให้ยึดมั่นในสถาบันหลักของประเทศอันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข จะเป็นคนดีมีคุณธรรม ประพฤติปฏิบัติตนในสัมมาอาชีพด้วยความซื่อสัตย์สุจริตเป็นหลักสำคัญมั่นคง ดำรงตนอยู่ด้วยความมีเกียรติและศักดิ์ศรีความเป็นมนุษย์ มีจิตสำนึกที่ดีรับผิดชอบต่อหน้าที่ปฏิบัติหน้าที่ราชการอย่างเต็มกำลังความสามารถ ถูกต้อง โปร่งใส เป็นธรรม และไม่เลือกปฏิบัติ ตามหลักธรรมาภิบาล กล้าตัดสินใจ และยืนหยัดที่จะกระทำในสิ่งที่ถูกต้องชอบธรรม ไม่กระทำการโกงแผ่นดิน ไม่ทนต่อการทุจริตทุกรูปแบบ คิดถึงประโยชน์ส่วนรวมของประชาชนมากกว่าประโยชน์ส่วนตน มีจิตสาธารณะ ไม่ใช้ตำแหน่งหน้าที่หาประโยชน์บนความทุกข์ยากของประชาชน ตามค่านิยมในการบริหารงาน อันได้แก่ ซื่อสัตย์ สามัคคี มีความรับผิดชอบ ตรวจสอบได้ โปร่งใส มุ่งในผลสัมฤทธิ์ของงาน กล้าหาญทำในสิ่งที่ถูกต้อง รวมถึงการปฏิบัติตนตามมาตรฐานทางจริยธรรมของเจ้าหน้าที่ของรัฐ และจรรยาบรรณ เพื่อเป็นแบบอย่างที่ดีในการรักษาภาพลักษณ์ของทางราชการ

และขอถวายสัจจะวาจาว่าจะประพฤติปฏิบัติตนตามรอยพระยุคคลบาท สืบสานพระราชปณิธาน รักษา ต่อยอด ศาสตร์ของพระราชาผู้ทรงธรรม ดำเนินชีวิตตามหลักปรัชญาเศรษฐกิจพอเพียง ด้วยความเพียรอันบริสุทธิ์ ยืนเคียงข้างสุจริตชน เพื่อความมั่นคง มั่งคั่ง ยังยืน ของราชอาณาจักรสืบไป

 ประกาศ ณ วันที่ 5 ตุลาคม 2565

นายยุทธศาสตร์ วัชรธนาคม

นายกเทศมนตรีตำบลธาตุทอง